कैरेन गिलान
कैरेन शीला गिलन (जन्म: २८ नवंबर १९८७) एक स्कॉटिश अभिनेत्री और फिल्म निर्माता हैं। उन्हें बीबीसी वन श्रृंखला डॉक्टर हू (२०१०–२०१३) में ग्यारहवीं डॉक्टर की सहयोगी एमी पॉन्ड की भूमिका से प्रसिद्धि मिली। इसके अतिरिक्त उन्हें मार्वल सिनेमैटिक यूनिवर्स की फ़िल्मों में नेब्युला की और जुमांजी फ़िल्मों में मार्था की भूमिका निभाने के लिए जाना जाता है। मंच पर, गिलन जॉन ओसबोर्न के इनएडमिसिबल एविडेंस (२०११) में दिखाई दी, और नाटक टाइम टू एक्ट (२०१३) से उन्होंने अपने ब्रॉडवे करियर की शुरुआत की। उन्होंने ड्रामा फिल्म द पार्टीज़ जस्ट बिगनिंग (२०१८) में लेखन, निर्देशन और अभिनय किया है।